system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre 1192.
assistant


1192 (MCXCII) a fost un an al calendarului iulian.

Evenimente 
 5 aprilie: Răscoală a populației grecești din Cipru împotriva cavalerilor templieri.
 28 aprilie: La doar 7 zile de la alegerea sa ca rege al Ierusalimului, Conrad de Montferrat este asasinat în Tyr.
 3 mai: Cavalerii templieri donează insula Cipru lui Guy de Lusignan; trecerea Ciprului sub dominația familiei Lusignan.
 5 mai: Are loc căsătoria Isabellei de Ierusalim, văduva regelui Conrad de Montferrat al Ierusalimului, cu Henric al II-lea, conte de Champagne, care devine astfel rege.
 8 mai: După moartea ducelui Ottokar al IV-lea, Stiria trece în posesia ducelui Leopold al V-lea al Austriei, cu consimțământul împăratului Henric al VI-lea; bogată prin minele sale de fier și sare, Stiria trece în posesia familiei Babenberg.
 1-5 august: Victorii ale regelui Richard Inimă de Leu al Angliei asupra musulmanilor în zona Jaffei, însă cruciații înregistrează un eșec în fața Ierusalimului.
 21 august: Instituirea shogunatului în Japonia (ca instituție paralelă cu cea a împăratului), în persoana lui Minamoto no Yoritomo.
 26 august: La moartea sultanului selgiucid Kilidj Arslan al II-lea, tronul este preluat de Kay Khusraw I, însă cei 12 fii ai defunctului se implică în lupta pentru preluarea succesiunii, războiul civil devastând sultanatul de Rum.
 2 septembrie: Regele Richard Inimă de Leu al Angliei și sultanul Saladin al Egiptului și Siriei negociază la Ramla dreptul de vizitare a Ierusalimului și a Sfântului Mormânt de către pelerinii creștini, respectiv al pelerinilor musulmani în drum spre Mecca; Saladin păstrează Ierusalimul, dar recunoaște regatul creștin de Accra; Ascalon rămâne, de asemenea în posesia lui Saladin, însă forturile sunt distruse; cruciații mențin stăpânirea asupra zonei costiere de la Tyr la Jaffa; se încheie Cruciada a treia.
 9 octombrie: Regele Richard Inimă de Leu al Angliei părăsește Palestina.
 3 noiembrie: Sultanul Saladin revine la Damasc.
20 decembrie: Pe drumul de întoarcere din Orient, regele Richard Inimă de Leu al Angliei este luat ostatic de către Leopold al V-lea de Babenberg, duce de Austria.

Nedatate 
martie: Regele Filip August al Franței ordonă masacrarea populației evreiești din regiunea Brie.
 noiembrie: Negustorii din Genova și Pisa obțin privilegii comerciale în Imperiul bizantin, în dettrimentul celor din Veneția.
 A doua bătălie de la Tarain. Sultanul Muhammad din dinastia ghurizilor zdrobește coaliția din Rajputana, al cărei conducător, regele Prithiviraja cade pe câmpul de luptă; întreaga Indie de nord-est trece sub dominație musulmană.
Cneazul Iaroslav Vladimirovici de Novgorod distruge castelele Tartu și Otepaa din Estonia.
 Ducele Henric Leul întreprinde o nouă acțiune de recuperare a posesiunilor sale, confiscate de imperiali.

Arte, științe, literatură și filozofie 
 Apare codexul Pray, cel mai vechi text elaborat în limba maghiară.
 Călugărul Varlaam întemeiază mănăstirea Schimbării la Față din Novgorod.
 Începe reconstruirea catedralei din Lincoln, din inițiativa episcopului Hugh.
Se încheie constuirea podului Lugouqiao (Podul Marco Polo) în Beijing.
 Stilul arhitectural gotic se răspândește în Cipru.

Înscăunări 
 21 aprilie: Conrad de Montferrat, rege al Ierusalimului (1192)
 3 mai: Guy de Lusignan, rege cruciat al Ciprului (1192-1194)
 5 mai: Henric al II-lea de Champagne, rege al Ierusalimului (1192-1197).
 8 mai: Leopold al V-lea de Austria, duce de Stiria.
 21 iunie: Enrico Dandolo, doge al Veneției (1192-1205).
 21 august: Minamoto no Yoritomo, shogun al Japoniei.
 26 august: Kay Khusraw I, sultan selgiucid de Rum (1192-1210, cu întreruperi).

Nașteri 
 17 septembrie: Minamoto na Sanetomo, shogun al Japoniei (d. 1219).
 George al IV-lea Lasha, rege al Georgiei (d. 1223).
 Gojong, rege coreean de Goryeo (d. 1259)
Ioan al III-lea, împărat bizantin de Niceea (d. 1254)
 Kamal ad-Din ibn al-Adim, istoric arab din Siria (d. 1262)
Ștefan Radoslav, rege al Serbiei (d. 1234).

Decese 
 26 aprilie: Go-Shirakawa, împărat al Japoniei (n. 1127).
 28 aprilie: Conrad de Montferrat, rege al Ierusalimului (n.c. 1140).
 5 mai: Ottokar al IV-lea, duce de Stiria (n. 1163).
 25 august: Hugues al III-lea, duce de Burgundia (n. 1142).
 26 august: Kilij Arslan al II-lea, sultan selgiucid de Rum (n. ?)
 24 noiembrie: Albert de Louvain, sfânt din Belgia (n. 1166).
Adam de Saint-Victor, poet și muzician francez (n. 1112)
 Lu Xiangshan, filosof chinez (n. 1139).
 Prithiviraja, rege de Ajmer (în Rajputana), (n. ?)
 Venceslas al II-lea, duce de Boemia (n. 1137).

Vezi și 
 Listă de conducători de stat din 1192

1192